Οικογένεια Καλλέργη

Η οικογένεια Καλλέργη είναι παλιά οικογένεια της Κρήτης, οι ρίζες της οποίας ανάγονται στην Κωνσταντινούπολη .

Πληροφορίες 

Κατά μια άποψη η οικογένεια εγκαταστάθηκε μαζί με άλλες ένδεκα αρχοντικές οικογένειες της Κωνσταντινούπολης στην Κρήτη επί Αλεξίου Α΄ Κομνηνού, ύστερα από απόφαση του τελευταίου για να εδραιώσει την βυζαντινή επιρροή στο νησί. Άλλη άποψη υποστηρίζει ότι η οικογένεια αναδείχθηκε ως μια εκ των ισχυρών του νησιού λόγω της παλαιότητάς της και λόγω προνομίων που παραχωρήθηκαν από τους Αυτοκράτορες. Διέθεταν τεράστιες εκτάσεις γης στην Κρήτη.

Τα μέλη της συμμετείχαν σε διάφορες επαναστάσεις καθώς και στα πολιτικά δρώμενα της εποχής μέχρι και τον 20ό αιώνα. Στα χρόνια της Ενετοκρατίας στη Κρήτη (1204-1669), η οικογένεια συνέχισε να είναι επιφανής και γνωστή δια τη φίλο-ειρηνική της δράση ως κρίκος διαπραγμάτευσης μεταξύ Βενετών και Κρητικών. Στους Καλλέργηδες απονεμήθηκαν προνόμια, και Βενετικοί τίτλοι αναγνώρισης και Ευγενίας: εθεωρούντο privilegiati, nobili Veneti.

Ιστορικά γεγονότα 

Πολλές φορές κατά την διάρκεια της μακραίωνης ιστορίας τους, οι Καλλέργηδες εγκαταστάθηκαν σε νέους τόπους. Χαρακτηριστικά πολύ πριν το 1669 μέλη της οικογένειας είχαν ήδη μεταναστεύσει στα Ιόνια νησιά, στη Βενετία, στη Ρωσία και αλλού εξαιτίας διαφόρων πολεμικών γεγονότων, για σπουδές, για την διεξαγωγή εμπορίου, η ναυτιλιακών δραστηριοτήτων, την αναζήτηση καλύτερης τύχης κ.α. Από τις μετακινήσεις αυτές δημιουργήθηκαν νέοι κλάδοι της οικογενείας Καλλέργη όπως η Οικογένεια Καραβία  που εντοπίζεται περί το 1504 στα Επτάνησα, η Οικογένεια Πίκουλα ή Πικουλιάνου στη Λακωνία και η Οικογένεια Μπακογιάννη (- Καλλέργη) που εντοπίζεται στα Άγραφα μετά την αποτυχία της εκστρατείας του Ορλώφ στην Πελοπόννησο το 1770 μ.Χ. κατά την οποία οι Μανιάτες ως υποστηρικτές των Ρώσων εκδιώχθηκαν από τους Τουρκαλβανούς κ.α.. Έτσι δημιούργησαν ένα κοινωνικό δίκτυο που έκανε την οικογένειά τους ακόμη πιο γνωστή εντός άλλα και εκτός των συνόρων της Ελλάδας. Επιπλέον, η  οικογένεια ενώθηκε με γάμους με άλλες σημαντικές οικογένειες στην Ευρώπη, όπου και φτιάχτηκαν  νέες οικογένειες όπως η οικογένεια Γκριμάνη-Καλλέργη, η οικογένεια Κουντενχόβε-Καλλέργη, η οικογένεια Βεντραμίν-Καλλέργη, κ.α. 
Η οικογένεια ήταν συνδεδεμένη με το ωραίο παλάτι Ca’ Vendramin Calergi στο Μεγάλο Κανάλι (Grand Canal) της Βενετίας που τώρα είναι επισκέψιμο μουσείο. Ο Βίκτωρ Καλλέργης το αγόρασε το έτος 1589 στη τιμή 36000 Δουκάτα. Ο Βίκτωρ με την οικογένειά του έμειναν στο παλάτι αυτό πολλά χρόνια το οποίο τελικά λόγω επιγαμιών έπεσε στα χέρια της οικογένειας Βεντραμίν - Καλλέργη

Μέλη

Γενεαλογικό δέντρο 

 Ιάκωβος Καλλέργης, κτηματίας, άρχοντας και απόγονος της κρητικής οικογένειας
 Καλλέργης, κτηματίας, ιδρυτής του κλάδου του Αγίου Βασιλείου και γιος του Ιακώβου
 Γεώργιος Καλλέργης, κτηματίας και απόγονος του προηγουμένου
 Εμμανουήλ Καλλέργης, κτηματίας, γενάρχης των Τσουδερών και γιος του Γεωργίου
 Μελχισεδέκ Τσουδερός, ιερομόναχος, αγωνιστής της ελληνικής επανάστασης και γιος του Εμμανουήλ
 Γεώργιος Τσουδερός, στρατηγός της ελληνικής επανάστασης και γιος του Εμμανουήλ
 Εμμανουήλ Τσουδερός, αγωνιστής και γιος του Γεωργίου
 Ιωάννης Τσουδερός, αγωνιστής και γιος του Γεωργίου
 Μιχαήλ Τσουδερός, πολιτικός, οπλαρχηγός και γιος του Ιωάννη
 Αναγνώστης Τσουδερός, ταγματάρχης του ελληνικού στρατού και γιος του Γεωργίου
 Γεώργιος Τσουδερός, αγωνιστής και γιος του Αναγνώστη
 Ιωάννης Τσουδερός, γιατρός, πολιτικός και γιος του Αναγνώστη
 Εμμανουήλ Τσουδερός, οικονομολόγος, πρωθυπουργός και γιος του Ιωάννη
 Ιωάννης Ε. Τσουδερός, βουλευτής, υφυπουργός και γιος του Εμμανουήλ
 Αθηνά Τσουδερού, ιδρυτής και πρόεδρος της Χριστιανικής Οργάνωσης Νεανίδων, σύζυγος Αθανάσιου Αθανασίου και κόρη του Εμμανουήλ
 Βιργινία Τσουδερού, βουλευτής, υφυπουργός, σύζυγος Γιώργου Γόντικα και κόρη του Εμμανουήλ
 Ιάκωβος Τσουδερός, αγωνιστής της ελληνικής επανάστασης και γιος του Εμμανουήλ
 Ιωάννης Τσουδερός, αγωνιστής της ελληνικής επανάστασης και γιος του Εμμανουήλ
 Νικόλαος Τσουδερός, αγωνιστής της ελληνικής επανάστασης και γιος του Εμμανουήλ

 Καλλέργης, κτηματίας, ιδρυτής του κλάδου του Αποκορώνου και γιος του Ιακώβου
 Ιωάννης Καλλέργης, κτηματίας και απόγονος του προηγουμένου
 Δημήτριος Καλλέργης, υποστράτηγος, πολιτικός, σύζυγος Σοφίας Θεοχαράκη Ρέντη και γιος του Ιωάννη
 Εμμανουήλ Καλλέργης, αξιωματικός του στρατού και γιος του Δημητρίου
 Καρλότα Καλλέργη, σύζυγος Ανδρέα Κουντουριώτη και κόρη του Δημητρίου
 Γεώργιος Α. Κουντουριώτης, αξιωματικός του Βασιλικού Ναυτικού, αρχηγός ΓΕΝ και γιος του Ανδρέα
 Λάζαρος Κουντουριώτης, γιος του Ανδρέα
 Ανδρέας Λ. Κουντουριώτης, πρέσβης, σύζυγος Ελένης Δαλλαπόρτα και γιος του Λάζαρου
 Αλέξανδρος Κουντουριώτης, πρέσβης, σύζυγος Μαρίας Τ. Κ. Παπατσώνη και γιος του Ανδρέα
 Ιωάννης Καλλέργης, γιος του Δημητρίου
 Δημήτριος Ι. Καλλέργης, βουλευτής, σύζυγος Δανάης Αθηνογένη και γιος του Ιωάννη 
 Έφη Καλλέργη, σύζυγος Θεόδωρου Κουντουριώτη και κόρη του Δημήτριου
 Παύλος Κουντουριώτης, αξιωματικός του Π.Ν., κυβερνήτης του Θωρηκτού - Μουσείου Αβέρωφ και γιος της Έφης
 Ιωάννης Καλλέργης, διπλωμάτης και γιος του Δημητρίου
 Ιωάννης Καλλέργης, σύζυγος Έφης Στεφάνου Δραγούμη και γιος του Ιωάννη
 Εμμανουήλ Καλλέργης, κτηματίας και απόγονος του ιδρυτή του κλάδου του Αποκορώνου (και αδερφός του Ιωάννη)
 Ιωάννης Καλλέργης, κτηματίας, σύζυγος της Μαρίας Νέσελροντ και γιος του Εμμανουήλ
 Μαρία Καλλέργη (Kalergi), ευγενής και κόρη του Ιωάννη
 Heinrich von Coudenhove - Kalergi, περιηγητής, διπλωμάτης και γιος της Μαρίας
 Richard Nikolaus von Coudenhove - Kalergi, πολιτικός, φιλόσοφος, ιδρυτής του ομώνυμου βραβείου και γιος του Heinrich

Πηγές